2 Samũeli.
22.
Daudi nĩainĩire Jehova na ciugo cia rwĩmbo rũrũ rĩrĩa Jehova aamũhonokirie kuuma guoko-inĩ gwa thũ ciake ciothe na kuuma guoko-inĩ gwa Saũlũ. 
Akiuga atĩrĩ: 
Ngai wakwa nĩwe rwaro rwakwa rwa ihiga, na nĩwe rĩũrĩro rĩakwa, 
Ngayagĩra Jehova, ũrĩa wagĩrĩire kũgoocagwo, 
“Ndiihũ cia gĩkuũ nĩciathiũrũrũkĩirie; 
Mĩhĩndo ya mbĩrĩra ĩgĩĩthiororokeria; 
Mĩnyamaro-inĩ yakwa ndakaĩire Jehova; 
“Thĩ ĩkĩinaina na ĩgĩthingitha; 
Ndogo ĩkiuma maniũrũ-inĩ make ĩkĩambata na igũrũ; 
Aahingũrire igũrũ agĩikũrũka thĩ; 
Ombũkire akuuĩtwo nĩ ikerubi; 
Ehumbĩrire na nduma, 
Kuuma ũkengi ũrĩa warĩ harĩ we, 
Jehova akĩruruma arĩ kũu igũrũ; 
Aikirie mĩguĩ, akĩharagania thũ, 
Hĩndĩ ĩyo mĩkuru ya iria ĩkĩonekana, 
“Agĩtambũrũkia guoko gwake kuuma o kũu igũrũ akĩnyiita; 
Andeithũrire thũ yakwa ĩrĩ hinya, 
Maanjĩhotoreire mũthenya ũrĩa ndaarĩ na mũtino, 
Andutire na nja akĩndwara handũ haariĩ, 
“Jehova anjĩkĩire maũndũ kũringana na ũthingu wakwa, 
Nĩgũkorwo nĩnũmĩtie njĩra cia Jehova; 
Mawatho make mothe marĩ mbere yakwa; 
Ngoretwo itarĩ na ũcuuke ndĩ mbere yake, 
Jehova andĩhĩte kũringana na ũthingu wakwa, 
“Ũrĩ mwĩhokeku harĩ arĩa makwĩhokete, 
kũrĩ ũrĩa wĩtheragia wĩonanagia ũrĩ mũtheru, 
Wee ũhonokagia andũ arĩa enyiihia, 
Wee Jehova, nĩwe tawa wakwa, 
Ndĩ na ũteithio waku no hote gũtharĩkĩra mbũtũ ya ita; 
“Mũrungu-rĩ, njĩra ciake nĩnginyanĩru; 
Nĩ ũndũ-rĩ, nũũ Mũrungu tiga Jehova? 
Nĩ Mũrungu ũũhotoraga hinya na ũhoti, 
Atũmaga magũrũ makwa matengʼere o ta ma thwariga; 
We nĩwe wonagia moko makwa mũrũĩre wa mbaara; 
Ũũheaga ngo yaku ya ũhootani; 
Ũnjaramagĩria njĩra ya kũrĩa thiiagĩra, 
“Ndaingatithirie thũ ciakwa na ngĩcihehenja; 
Ndacihehenjire biũ, ikĩremwo nĩ gũũkĩra, 
Wee ũũheaga hinya wa kũrũa mbaara, 
Watũmire thũ ciakwa ihũndũke ciũre, 
Maakaire mateithio, no hatiarĩ na wa kũmahonokia, 
Ndaamahũũrire makĩhaana ta rũkũngũ rũhinyu rwa thĩ; 
“Nĩũũhonoketie ngaaga gũtharĩkĩrwo nĩ andũ akwa; 
andũ a kũngĩ mokaga kũrĩ niĩ menyiihĩtie; 
Othe makuuaga ngoro; 
“Jehova atũũraga muoyo! O we Rwaro rwakwa rwa Ihiga arogoocwo! 
We nĩwe Mũrungu ũrĩa ũndĩhagĩria, 
nĩwe ũũhonokagia kuuma kũrĩ thũ ciakwa. 
Nĩ ũndũ ũcio, Wee Jehova, nĩndĩkũgoocaga ndĩ gatagatĩ ka ndũrĩrĩ, 
Aheaga mũthamaki wake ũhootani mũnene; 
